Neuvoston direktiivi 78/316/ETY, annettu 21 päivänä joulukuuta 1977, moottoriajoneuvojen sisällä käytettäviä varusteita (hallintalaitteiden, ilmaisimien ja osoittimien kuvatunnuksia) koskevan jäsenvaltioiden lainsäädännön lähentämisestä



Virallinen lehti nro L 081 , 28/03/1978 s. 0003 - 0026

Suomenk. erityispainos Alue 13 Nide 8 s. 0058

Kreikank. erityispainos: Luku 13 Nide 7 s. 0043

Ruotsink. erityispainos Alue 13 Nide 8 s. 0058

Espanjank. erityispainos: Luku 13 Nide 8 s. 0105

Portugalink. erityispainos: Luku 13 Nide 8 s. 0105



NEUVOSTON DIREKTIIVI, annettu 21 päivänä joulukuuta 1977, moottoriajoneuvojen sisällä käytettäviä varusteita (hallintalaitteiden, ilmaisimien ja osoittimien kuvatunnuksia) koskevan jäsenvaltioiden lainsäädännön lähentämisestä (78/316/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa moottoriajoneuvoissa käytettäviin hallintalaitteiden, ilmaisimien ja osoittimien kuvatunnuksiin, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(3), sellaisena kuin se on muutettuna direktiivillä 78/315/ETY(4), säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, nämä tekniset vaatimukset olisi laadittava niin, että niillä on sama tavoite kuin Yhdistyneiden Kansakuntien Euroopan talouskomissiossa tehtävällä vastaavalla työllä ja tietyillä, Kansainvälisen standardoivan järjestön (ISO) hyväksymillä teknisillä vaatimuksilla, ja moottoriajoneuvoja koskevan jäsenvaltioiden kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti, ON ANTANUT TÄMÄN DIREKTIIVIN: 1 artikla Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, lukuun ottamatta kiskoilla kulkevia ajoneuvoja, maataloustraktoreita ja -työkoneita sekä moottorityökoneita. 2 artikla Jäsenvaltio ei saa evätä ETY-tyyppihyväksyntää tai kansallista tyyppihyväksyntää hallintalaitteisiin, ilmaisimiin ja osoittimien kuvatunnuksiin liittyvistä syistä, jos kyseiset laitteet vastaavat tämän direktiivin liitteiden I-IV vaatimuksia. 3 artikla Jäsenvaltio ei saa kieltää ajoneuvon myyntiä, rekisteröintiä, liikkeelle laskemista tai käyttöä hallintalaitteisiin, ilmaisimiin ja osoittimien kuvatunnuksiin liittyvistä syistä, jos kyseiset laitteet vastaavat tämän direktiivin liitteiden I-IV vaatimuksia. 4 artikla Tarvittavat muutokset liitteiden I-V mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen. 5 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä. 2. Jäsenvaltioiden on huolehdittava, että niiden antamat tässä direktiivissä tarkoitettuja kysymyksiä koskevat keskeiset kansalliset säännökset toimitetaan kirjallisina komissiolle. 6 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1977. Neuvoston puolesta Puheenjohtaja J. CHABERT (1) EYVL N:o C 118, 16.5.1977, s. 33 (2) EYVL N:o C 114, 11.5.1977, s. 10 (3) EYVL N:o L 42, 23.2.1970, s. 1 (4) EYVL N:o L 81, 28.3.1978, s. 1 LIITE I SOVELTAMISALA, MÄÄRITELMÄT, ETY-TYYPPIHYVÄKSYNNÄN HAKEMINEN, ETY-TYYPPIHYVÄKSYNTÄ, ERITELMÄT 1. SOVELTAMISALA Tämän direktiivin säännöksiä sovelletaan moottoriajoneuvojen käsikäyttöisten hallintalaitteiden, ilmaisimien ja osoittimien kuvatunnuksiin. 2. MÄÄRITELMÄT (2.1) 2.2 Ajoneuvotyyppi "Ajoneuvotyypillä" tarkoitetaan moottoriajoneuvoja, jotka eivät sisävarustelultaan eroa toisistaan niin, että se vaikuttaisi hallintalaitteiden, ilmaisimien ja osoittimien kuvatunnusten tunnistamiseen. 2.3 Hallintalaite "Hallintalaitteella" tarkoitetaan osaa, jonka avulla kuljettaja voi muuttaa ajoneuvon toimintaa. 2.4 Kytkin "Kytkimellä" tarkoitetaan laitetta, jonka avulla sähkövirta voidaan kytkeä virtapiiriin tai katkaista virtapiiristä virta. 2.5 Valintakytkin "Valintakytkimellä" tarkoitetaan laitetta, jonka avulla sähkövirta voidaan kytkeä kahden virtapiirin välillä virtapiiristä toiseen niin, ettei virta voi vaihtokytkennän aikana katketa. 2.6 Yhdistetty kytkin- ja valintakytkin "Yhdistetyllä kytkin- ja valintakytkimellä" tarkoitetaan monikäyttöistä laitetta, joka sitä käytettäessä toimii ensin katkaisimena ja jokaisella seuraavalla käyttökerralla valintakytkimenä.2.7 Osoitin "Osoittimella" tarkoitetaan laitetta, joka antaa tietoja järjestelmän tai osajärjestelmän toiminnasta tai toimintatilasta, esimerkiksi nesteen määrästä. 2.8 Ilmaisin "Ilmaisimella" tarkoitetaan optista signaalia, joka osoittaa laitteen käynnistymisen, oikean tai virheellisen toiminnan tai toimintatilan tai toimimatta jäämisen. 2.9 Kuvatunnus "Kuvatunnuksella" tarkoitetaan merkkiä, jonka avulla hallintalaite, ilmaisin tai osoitin on tunnistettavissa. 2.10 Valaisimen pääkytkin "Valaisimen pääkytkimellä" tarkoitetaan kytkintä, jonka avulla kytketään ja katkaistaan sähkövirta kauko- ja lähiajovalaisimien virtapiireihin ja -piireistä sekä sellaisten valaisinlaitteiden virtapiireihin ja -piireistä, joita tarkoitetaan moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY liitteessä I olevassa 3.11(1) kohdassa. 2.11 Latauksen osoitin "Latauksen osoittimella" tarkoitetaan laitetta, joka osoittaa onko akku varattu vai ei. 2.12 Latauksen ilmaisin "Latauksen ilmaisimella" tarkoitetaan signaalia, joka palaessaan osoittaa, ettei akku lataudu. 2.13 Polttoainemäärän osoitin "Polttoainemäärän osoittimella" tarkoitetaan laitetta, joka osoittaa polttoainesäiliössä olevan polttoaineen määrän. 2.14 Polttoaineen ilmaisin "Polttoaineen ilmaisimella" tarkoitetaan signaalia, joka palaessaan osoittaa, että polttoaine on lähes loppunut tai ajoneuvo käy varapolttoaineella. 2.15 Moottorin jäähdytysnesteen lämpötilan osoitin "Moottorin jäähdytysnesteen lämpötilan osoittimella" tarkoitetaan laitetta, joka osoittaa moottorin jäähdytysnesteen lämpötilan. 2.16 Moottorin jäähdytysnesteen lämpötilan ilmaisin "Moottorin jäähdytysnesteen lämpötilan ilmaisimella" tarkoitetaan signaalia, joka palaessaan osoittaa, että moottorin jäähdytysnesteen lämpötila ylittää valmistajan ilmoittaman tavanomaisen käyttölämpötilan. 2.17 Öljynpaineen osoitin "Oljynpaineen osoittimella" tarkoitetaan laitetta, joka ilmaisee moottorin öljyn paineen voiteluöljyjärjestelmässä. 2.18 Öljynpaineen ilmaisin "Öljynpaineen ilmaisimella" tarkoitetaan signaalia, joka palaessaan osoittaa, että moottorin voiteluöljyjärjestelmässä olevan öljyn paine alittaa valmistajan ilmoittaman tavanomaisen käyttöpaineen. 2.19 Turvavyön ilmaisin "Turvavyön ilmaisimella" tarkoitetaan signaalia, joka palaessaan osoittaa, että vähintään yhden ajoneuvossa olevan matkustajan turvavyö on lukitsematon. 2.20 Seisontajarrun suljetun piirin ilmaisin "Seisontajarrun suljetun piirin ilmaisimella" tarkoitetaan signaalia, joka palaessaan osoittaa, ettei seisontajarrua ole vapautettu.3. ETY-TYYPPIHYVÄKSYNNÄN HAKEMINEN 3.1 Ajoneuvon valmistajan tai tämän edustajan on haettava ajoneuvotyypin hallintalaitteiden, ilmaisimien ja osoittimien kuvatunnusten osalta tyyppihyväksyntä. 3.2 Hakemukseen on liitettävä: 3.2.1 kolmena kappaleena riittävän yksityiskohtaiset ja sopivassa mittakaavassa olevat piirrokset niistä ajoneuvon osista, joihin tämän direktiivin vaatimuksia sovelletaan sekä piirrokset 5 kohdassa tarkoitetuista tunnuksista. 3.3 Hyväksyttävää tyyppiä oleva ajoneuvo taikka ajoneuvon osa tai osat, jotka katsotaan tässä direktiivissä vahvistettujen tarkastusten ja testien suorittamiseksi välttämättömiksi, on toimitettava tyyppihyväksyntätarkastuksen suorittavalle tutkimuslaitokselle. 4. ETY-TYYPPIHYVÄKSYNTÄ (4.1) (4.2) 4.3 ETY-tyyppihyväksyntätodistukseen on liitettävä liitteen V mallin mukainen todistus. (4.4) (4.5) (4.6) (4.7) (4.8) 5. ERITELMÄT 5.1 Yleiset eritelmät 5.1.1 Liitteen II luettelossa esitetyt hallintalaitteet, ilmaisimet ja osoittimet on voitava tunnistaa. Tämä tunnistus on tehtävä kuvatunnuksilla, jotka on esitetty mainitussa liitteessä. 5.1.2 Jos kuvatunnuksia käytetään liitteessä III esitettyjen hallintalaitteiden ja ilmaisimien tunnistamiseksi, niiden on oltava kyseisessä liitteessä esitettyjen kuvatunnusten mukaisia. 5.1.3 Muita kuin liitteissä II ja III esitettyjä kuvatunnuksia voidaan käyttää muihin tarkoituksiin, jos niitä ei voi sekoittaa kyseisissä liitteissä esitettyihin kuvatunnuksiin. 5.1.4 Vaatimustenmukaisuus on, jos noudatetaan tunnusten mittojen suhteellisuutta. 5.2 Kuvatunnusten ominaisuudet 5.2.1 Kuljettajan, jolla on normaali näkökyky, on voitava istuimeltaan tunnistaa 5.1.1 kohdassa vahvistetut kuvatunnukset. 5.2.2 Edellä 5.1.1 ja 5.1.2 kohdassa tarkoitettujen kuvatunnusten on oltava hallintalaitteissa, ilmaisimissa ja osoittimissa tai niiden välittömässä läheisyydessä. 5.2.3 Kuvatunnusten on erotuttava selvästi taustastaan ja niiden on oltava joko vaaleita tummalla pohjalla tai tummia vaalealla pohjalla. 5.2.4 Ilmaisimien värien on oltava liitteessä II vahvistetun mukaisia. (6.) (7.) (8.) (9.) (1) EYVL N:o L 262, 27.9.1976, s. 1 LIITE II HALLINTALAITTEET, ILMAISIMET JA OSOITTIMET, JOISSA ASENNETTUINA ON OLTAVA KUVATUNNUKSET, SEKÄ TÄLLÖIN KÄYTETTÄVÄT KUVATUNNUKSET Huomautuksia a) kuvatunnuksen sisäalue voi olla kokonaan tumma. b) Jos vasemmalle ja oikealle näyttävälle suuntavilkulle on erilliset ilmaisimet, voidaan myös kuvatunnuksen kahta nuolta käyttää erillisesti. c) Tämän kuvatunnuksen tumma osa voidaan korvata kuvatunnuksen ääriviivoilla, jolloin tässä valkoisella esitetyn osan on oltava kokonaan tumma. d) Jos hallintalaite ei ole erillinen, se voidaan varustaa yhdellä tai useammalla eri toimintoja osoittavalla kuvatunnuksella. e) Jos osoitin ja ilmaisin on yhdistetty, voidaan niissä käyttää samaa kuvatunnusta. >VIITTAUS KAAVIOON> (1) Tätä ilmaisinta ei saa käyttää etu- ja takavalaisimien ilmaisimena. >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> (1) Ajoneuvon valmistajan halutessa liitteessä I olevaa 5.1.1 kohtaa ei sovelleta, jos tämä hallintalaite ei ole tavanomaisessa ajoasennossa kuljettajan näkökentässä. >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE IV LIITTEISSÄ II JA III ESITETTYJEN KUVATUNNUSTEN PERUSMALLIN RAKENNE >VIITTAUS KAAVIOON> Perusmallin koostumus: 1. perusruutu, jonka sivunpituus on 50 mm. Mitta vastaa perusmallin nimellismittaa "a"; 2. halkaisijaltaan 56 mm perusympyrä, jonka pinta-ala on likimain sama kuin perusruudun (1); 3. toinen, perusruudun (1) sisällä olevan ympyrä, jonka halkaisija 50 mm; 4. toinen ruutu, jonka kulmat koskettavat perusympyrää (2) ja jonka sivut ovat perusruudun (1) sivujen suuntaiset; 5. ja 6. kaksi toistensa suhteen kohtisuorassa olevaa suorakulmiota, joiden pinta-ala on sama kuin perusruudun (1) ja jotka lävistävät perusruudun symmetrisesti sen vastakkaisilta puolilta; 7. kolmas ruutu, jonka sivujen kulma on 45° ja ne lävistävät perusruudun (1) ja perusympyrän (2) leikkauspisteet. Tämä ruutu määrää tunnuksen suurimmat vaaka- ja pystyulottuvuudet; 8. epäsäännöllinen kahdeksankulmio, jonka sivujen kulma on 30° ruudun (7) sivuihin nähden. Perusmalli asetetaan 12,5 mm ruutuverkolle niin, että verkon ruudut sattuvat yhteen perusruudun (1) viivojen kanssa. >VIITTAUS KAAVIOON> LIITE V MALLI >VIITTAUS KAAVIOON> (1) Tarpeeton viivataan yli. >VIITTAUS KAAVIOON>